cometadata/datacite-titles-descriptions-related-identifiers huggingface dataset:
DOI: 10.14457/tu.the.2023.888
title: การประเมินผลการรบกวนจากภาวะเม็ดเลือดแดงแตกความขุ่น และบิลิรูบินต่อการทดสอบในงานเคมีคลินิกด้วยเครื่องตรวจวิเคราะห์สารเคมีอัตโนมัติ

description: สารรบกวนการตรวจวิเคราะห์ทางชีวเคมีเป็นปัจจัยที่ส่งผลกระทบในขั้นตอนการตรวจวิเคราะห์ มีทั้งปัจจัยที่เกิดขึ้นภายในและภายนอกร่างกายของผู้ป่วย ซึ่งอาจเกิดจากโรคหรือสภาวะก่อนการวิเคราะห์ ที่ส่งผลให้ระดับความเข้มข้นของฮีโมโกลบิน ไลโปโปรตีนหรือความขุ่น และสารบิลิรูบินในซีรัมหรือพลาสมาเพิ่มขึ้น โดยก่อให้เกิดผลกระทบได้ 2 รูปแบบ คือ มีผลทำให้ค่าการตรวจวิเคราะห์สูงเกินความเป็นจริงในลักษณะผลบวกลวงหรือมีค่าต่ำกว่าความเป็นจริงในลักษณะผลลบลวง การศึกษาครั้งนี้เป็นการประเมินผลการรบกวนจากภาวะเม็ดเลือดแดงแตก (hemolysis) ความขุ่น (lipemia) และบิลิรูบิน (icterus) ต่อการทดสอบในงานเคมีคลินิกด้วยเครื่องตรวจวิเคราะห์สารเคมีอัตโนมัติ โดยเก็บข้อมูลผลการตรวจวิเคราะห์ระดับสารชีวเคมีและค่า serum indices ได้แก่ hemolysis index, lipemia index และ icterus index เชิงกึ่งปริมาณและเชิงปริมาณจากเครื่องตรวจวิเคราะห์อัตโนมัติ Beckman Coulter AU5800 จากตัวอย่างเลือดที่ส่งตรวจวิเคราะห์ในหน่วยตรวจเคมีคลินิกของโรงพยาบาลธรรมศาสตร์เฉลิมพระเกียรติ ตั้งแต่เดือน มิถุนายน – ธันวาคม พ.ศ. 2566 เพื่อเปรียบเทียบความแตกต่างของระดับสารชีวเคมีที่เปลี่ยนแปลงไปตามระดับของ serum indices รวมถึงศึกษาความสัมพันธ์ระหว่างระดับสารชีวเคมีกับค่า serum indices เชิงปริมาณ และใช้ตัวแบบถดถอยเชิงเส้นเพื่อทำนายระดับ serum indices เชิงกึ่งปริมาณและค่า serum indices เชิงปริมาณที่มีการรบกวนการตรวจวิเคราะห์ พบว่าข้อมูลสามารถนำมาประเมินระดับการรบกวนสูงสุดที่ระดับ 2+ โดย aspartate aminotransferase (AST) และ lactate dehydrogenase (LDH) มีความไวต่อการรบกวนเชิงบวกจาก hemolysis อย่างมีนัยสำคัญทางคลินิกมากที่สุดที่ hemolysis index ระดับ 1+ ในขณะที่ total bilirubin มีการรบกวนเชิงลบจาก hemolysis ที่ hemolysis index ระดับ 2+ นอกจากนี้ AST มีการรบกวนเชิงบวกจาก lipemia อย่างมีนัยสำคัญทางคลินิกที่ lipemia index ระดับ 2+ อย่างไรก็ตามไม่พบการรบกวนจาก hemolysis อย่างมีนัยสำคัญทางคลินิกจนถึง hemolysis index ระดับ 2+ ในการวิเคราะห์ alanine aminotransferase (ALT), blood urea nitrogen (BUN) และ direct bilirubin ไม่พบการรบกวนจาก lipemia อย่างมีนัยสำคัญทางคลินิกจนถึง lipemia index ระดับ 2+ ในการวิเคราะห์ ALT และไม่พบการรบกวนจาก icterus อย่างมีนัยสำคัญทางคลินิกจนถึง icterus index ระดับ 1+ ในการวิเคราะห์ cholesterol นอกจากนี้ผลการทำนายการรบกวนจาก hemolysis ด้วยตัวแบบถดถอยเชิงเส้นในการวิเคราะห์ LDH สามารถระบุค่า hemolysis index เชิงปริมาณที่พบการรบกวนจาก hemolysis ตั้งแต่ hemolysis index ระดับ 0 ได้ ซึ่งจากการศึกษาครั้งนี้สามารถนำผลการศึกษามาใช้ประกอบการตัดสินใจผลการตรวจวิเคราะห์ในงานประจำวันเพื่อประโยชน์สูงสุดต่อผู้รับบริการ
DOI: 10.14457/tu.the.2023.889
title: การประยุกต์ใช้วิธี flow cytometry เพื่อวินิจฉัยเกล็ดเลือดทำหน้าที่ผิดปกติในผู้ป่วยคนไทย

description: การตรวจหน้าที่ของเกล็ดเลือด (platelet aggregation test) ที่เป็นวิธีมาตรฐานใช้หลักการ light transmission aggregometer โดยใช้ platelet-rich plasma (PRP) และสารกระตุ้นเกล็ดชนิดต่าง ๆ เช่น ristocetin, adenosine diphosphate (ADP), epinephrine, collagen และ arachidonic acid (AA) การศึกษาครั้งนี้ผู้วิจัยมีวัตถุประสงค์ที่จะนำวิธี flow cytometry มาประยุกต์ใช้ในการตรวจหน้าที่ของเกล็ดเลือดโดยใช้ CD62P (P-selectin) และ CD63 โดยเปรียบเทียบผลการตรวจที่ได้กับวิธีมาตรฐาน ในกลุ่มผู้ป่วยที่ได้รับยาต้านการทำงานของเกล็ดเลือดคือ clopidogrel และ aspirin ร่วมกับกลุ่มอาสาสมัครสุขภาพดี โดยเก็บรวมรวบข้อมูลทั่วไป ได้แก่ เพศ, อายุ, จำนวนเกล็ดเลือด และผลตรวจ platelet aggregation แบ่งเป็น ผู้ป่วยที่ได้รับยาจำนวน 30 ราย และกลุ่มอาสาสมัครจำนวน 30 ราย เมื่อเปรียบเทียบระหว่างกลุ่มผู้ป่วยที่ได้รับยาและกลุ่มอาสาสมัคร พบว่า ข้อมูลทั่วไป คือ เพศ อายุ และจำนวนเกล็ดเลือดไม่มีความแตกต่างกันอย่างมีนัยสำคัญทางสถิติ (P &gt; 0.05) ขณะที่ผลการตรวจ platelet aggregation ที่ใช้สารกระตุ้นเกล็ดชนิด ADP ความเข้มข้นสองแบบคือ 5.0 µM และ 20.0 µM รวมทั้งสารกระตุ้นเกล็ดเลือดชนิด AA ความเข้มข้น 1.5 mM ในทั้งสองกลุ่มประชากร พบความแตกต่างกันอย่างมีนัยสำคัญทางสถิติ (P &lt; 0.001) นอกจากนี้เมื่อเปรียบเทียบผลการตรวจด้วยวิธี flow cytometry ในกลุ่มผู้ป่วยที่ได้รับยาและกลุ่มอาสาสมัครพบว่า กลุ่มผู้ป่วยมีค่า expression ratios ของ CD62P และ CD 63 ต่ำกว่ากลุ่มอาสาสมัครอย่างมีนัยสำคัญทางสถิติ (P &lt; 0.001) อีกทั้งได้ประเมินประสิทธิภาพของวิธี flow cytometry ในการตรวจหน้าที่ของเกล็ดเลือดเพื่อจำแนกผู้ป่วยที่ได้รับยาต้านเกล็ดเลือดและกลุ่มอาสาสมัคร ซึ่งใช้ค่า cut-offs ของ CD62P และ CD63 เท่ากับ 2.50 และ 1.15 เมื่อเปรียบเทียบกับวิธีมาตรฐาน aggregometry ที่ใช้สารกระตุ้นเกล็ดเลือดชนิด ADP พบว่า CD62P มีค่า sensitivity เท่ากับ 71.4 % และ specificity เท่ากับ 100.0 % สำหรับ CD63 มีค่า sensitivity เท่ากับ 60.0 % และ specificity เท่ากับ 96.7 % จากการศึกษาครั้งนี้เมื่อนำวิธี flow cytometry มาประยุกต์ใช้ในการตรวจหน้าที่ของเกล็ดเลือด พบว่า ผลการตรวจการทำหน้าที่ของเกล็ดเลือดทั้งในกลุ่มผู้ป่วยที่ได้รับยาต้านเกล็ดเลือด และกลุ่มอาสาสมัครคนปกติ ให้ผลถูกต้อง และแม่นยำ ข้อดีของการใช้วิธี flow cytometry คือ ใช้ตัวอย่างเลือดปริมาตรน้อยกว่าวิธีมาตรฐานเพราะจำนวนเกล็ดเลือดที่ใช้ในการตรวจลดลงถึง 20 เท่า แต่ระยะเวลาที่ใช้ในการตรวจไม่แตกต่างกัน อีกทั้งข้อจำกัดของการใช้วิธี flow cytometry คือ ต้นทุนน้ำยาสูงกว่าวิธีมาตรฐาน และต้องมีเครื่องมือ อุปกรณ์พิเศษเพิ่มเติม การศึกษานำร่องครั้งนี้ประชากรในกลุ่มผู้ป่วยมีจำนวนน้อย หากต้องการนำไปใช้ในงานตรวจประจำ ควรทำการศึกษาในกลุ่มผู้ป่วยเพิ่มเติมเพื่อช่วยเพิ่มประสิทธิภาพในการรักษาและการวินิจฉัยโรคในผู้ป่วยต่อไป
DOI: 10.14457/tu.the.2023.890
title: ความสัมพันธ์ระหว่างระดับคลัสเตอร์รินในพลาสมากับภาวะพังผืดตับในกลุ่มผู้ติดเชื้อเอชไอวี

description: โรคตับแทรกซ้อนเป็นสาเหตุหลักของการป่วยและเสียชีวิตในกลุ่มผู้ติดเชื้อเอชไอวีที่อยู่ในระบบการรักษาด้วยยาต้านไวรัส โดยมีรายงานการพบภาวะพังผืดตับในกลุ่มผู้ติดเชื้อที่อาจมีสาเหตุมาจากหลายปัจจัยร่วมกัน ในปัจจุบัน ข้อมูลกลไกการดำเนินโรคเข้าสู่โรคตับในการติดเชื้อเอชไอวีนั้นยังไม่ชัดเจน อีกทั้งยังต้องมีการพัฒนาระบบตรวจติดตามโรคตับเรื้อรังในกลุ่มผู้ติดเชื้อเอชไอวี คลัสเตอร์ริน (clusterin) เป็นไกลโคโปรตีนที่พบมากในร่างกายรวมทั้งในซีรัมหรือพลาสมา การวิจัยที่ผ่านมารายงานถึงความสัมพันธ์ระหว่างระดับคลัสเตอร์รินในซีรัมกับความรุนแรงของโรคตับที่เกิดจากหลายสาเหตุ และระดับคลัสเตอร์รินอาจมีความเกี่ยวข้องและบ่งชี้ภาวะพังผืดตับในกลุ่มผู้ติดเชื้อเอชไอวี โครงการวิจัยนี้จึงมีวัตถุประสงค์เพื่อศึกษาระดับคลัสเตอร์รินในพลาสมาและความสัมพันธ์กับภาวะพังผืดตับในกลุ่มผู้ติดเชื้อเอชไอวีกลุ่มนี้ การวิจัยครั้งนี้เป็นการศึกษาแบบภาคตัดขวาง และแบบผลมาหาเหตุในกลุ่มผู้ติดเชื้อเอชไอวี จำนวน 217 คน ที่นำมาประเมินภาวะพังตับโดยใช้ค่าบ่งชี้ภาวะพังผืดตับ fibrosis-4 score (FIB-4 score) และ aspartate aminotransferase to platelet ratio index (APRI) จากนั้นสุ่มเลือกผู้ติดเชื้อเอชไอวีกลุ่มที่มีภาวะพังผืดตับ (n = 43) และไม่มีภาวะพังผืดตับ (n = 41) มาศึกษาเปรียบเทียบกับกลุ่มควบคุม (n = 28) และนำตัวอย่างพลาสมามาตรวจระดับคลัสเตอร์ริน โดยวิธี sandwich enzyme-linked immunosorbent assay ผลการตรวจพบว่า ระดับค่ามัธยฐานคลัสเตอร์รินในกลุ่มควบคุม กลุ่มผู้ติดเชื้อที่ไม่มีภาวะพังผืดตับ และกลุ่มติดเชื้อที่มีภาวะพังผืดตับเท่ากับ 1,722.34 [0-5,725.96], 1,298.97 [0-3,879.32] และ 1,149.79 [0-3,193] µg/mL ตามลำดับ จากการวิเคราะห์ข้อมูลโดยสถิติ Mann-Whitney U พบว่า ระดับคลัสเตอร์รินในกลุ่มผู้ติดเชื้อเอชไอวีทั้งที่ไม่มีภาวะพังผืดตับ และมีภาวะพังผืดตับ มีค่าต่ำกว่าในกลุ่มควบคุม อย่างมีนัยสำคัญ (p = 0.020 และ p = 0.001) ตามลำดับ ในกลุ่มผู้ติดเชื้อที่มีภาวะพังผืดตับก็มีแนวโน้มค่าระดับคลัสเตอร์รินต่ำกว่ากลุ่มผู้ติดเชื้อที่ไม่มีพังผืดตับแต่ไม่แตกต่างกันอย่างมีนัยสำคัญ การวิเคราะห์โดยสถิติ Pearson’s correlation พบว่า ระดับคลัสเตอร์รินในกลุ่มตัวอย่างนี้ยังมีความสัมพันธ์ทางลบกับระดับค่าเอนไซม์ตับ และภาวะพังผืดตับ ได้แก่ ค่า AST, FIB-4 score และ APRI (r = -0.218, p = 0.021, r = -0.224, p = 0.018, r = -0.211, p = 0.026) ตามลำดับ และระดับสารบ่งชี้ภาวะพังผืดตับที่เคยมีรายงานมาก่อน ได้แก่ laminin, hyaluronic acid และ collagen type IV (r= -0.284, p = 0.005, r = -0.234, p = 0.013, r = -0.299, p = 0.002) ตามลำดับ ข้อมูลที่ได้จากการศึกษาครั้งนี้สนับสนุนว่าระดับคลัสเตอร์รินในพลาสมาอาจมีความสัมพันธ์กับภาวะพังผืดตับที่พบในกลุ่มผู้ติดเชื้อเอชไอวีชาวไทย และอาจพัฒนาเป็นตัวบ่งชี้ภาวะพังผืดตับในการติดตามโรคตับเรื้อรัง ซึ่งจะเป็นประโยชน์ต่อการพัฒนาระบบการตรวจวินิจฉัยและการดูแลรักษาผู้ติดเชื้อเอชไอวีต่อไป
DOI: 10.14457/tu.the.2023.891
title: การวิเคราะห์แฮพโพลไทป์ของความหลากหลายในยีน CCL2 และความสัมพันธ์กับการเกิดภาวะแทรกซ้อนทางตับในผู้ติดเชื้อไวรัสเอชไอวีชาวไทย

description: สารหลั่งคีโมคายน์ (C-C motif) ligand 2 (CCL2) หรือ monocyte chemotactic protein-1 (MCP-1) เป็นสารหลั่งในกลุ่มคีโมคายน์ที่ท าหน้าที่ในการคัดเลือกเม็ดเลือดขาวให้เคลื่อนที่ มายังบริเวณที่มีการติดเชื้อ รวมทั้งเซลล์ CD4+ T-cell ซึ่งเป็นเซลล์เป้าหมายหลักของการติดเชื้อ ไวรัสเอชไอวี (Human immunodeficiency virus, HIV) ที่ก่อโรคภูมิคุ้มกันบกพร่อง (Acquired immunodeficiency syndrome, AIDS) ข้อมูลจากการวิจัยที่ผ่านมาแสดงว่า สารหลั่ง CCL2 มีความเกี่ยวข้องกับการเพิ่มจำนวนของเชื้อ และมีบทบาทสำคัญในกระบวนการเกิดพังผืดในตับที่มี ความสัมพันธ์กับความหลากหลายทางพันธุกรรมแบบเดี่ยว หรือสนิปส์ (single nucleotide polymorphism, SNPs) ในยีน CCL2 ได้แก่ rs1024611 (-2578 A&gt;G), rs3760399 (-1811 A&gt;G) และ rs2530797 (+3726 T&gt;C) แต่มีผลที่เป็นข้อขัดแย้งตามประชากรในพื้นที่ที่แตกต่างกัน การศึกษาแฮพโพลไทป์ (haplotype) ของสนิปส์ชุดนี้จึงอาจสะท้อนความสัมพันธ์ของยีนต่อภาวะแทรกซ้อนทางตับในกลุ่มผู้ติดเชื้อเอชไอวีได้ชัดเจนกว่า การศึกษาครั้งนี้มีวัตถุประสงค์เพื่อศึกษาความถี่ของอัลลีล จีโนไทป์ และแฮพโพลไทป์ของสนิปส์ทั้ง 3 ตำแหน่ง และความสัมพันธ์กับ ภาวะแทรกซ้อนทางตับที่ประเมินจากตัวชี้วัด ได้แก่ การเกิดภาวะเอนไซม์ตับสูง (transaminitis) ค่า Aspartate aminotransferase to platelet ratio index (APRI) และค่า Fibrosis-4 score (FIB-4) การศึกษาครั้งนี้เป็นแบบภาคตัดขวางในกลุ่มผู้ติดเชื้อไวรัสเอชไอวี จำนวน 158 ราย ที่เข้ารับการรักษาใน โรงพยาบาลนครนายก ช่วงเวลาตั้งแต่ พ.ศ.2557 ถึง พ.ศ.2563 โดยนำตัวอย่างเลือดมาหาลำดับนิวคลิโอไทด์ของสนิปส์ทั้ง 3 ด้วยวิธี direct sequencing จากนั้นวิเคราะห์ความถี่จีโนไทป์ อัลลีล และแฮพโพลไทป์ของสนิปส์ และความสัมพันธ์กับการเกิดภาวะแทรกซ้อนทางตับด้วยวิธีทางสถิติ จากการศึกษาพบแนวโน้มความสัมพันธ์ระหว่างจีโนไทป์ C/T ของ rs2530797 (+3726 T&gt;C) ในเพศหญิงกับภาวะเอนไซม์ตับสูง (OR: 2.39, 95%CI: 0.39-14.76, p-value: 0.16) และแนวโน้มความสัมพันธ์ระหว่างจีโนไทป์ G/G ของ rs3760399 (-1811 A&gt;G) ในเพศชายกับความเสี่ยงในการเกิดพังผืดในตับที่ประเมินจากค่า APRI &gt;0.5 (mean difference: 1.41, 95%CI: 0.64-2.18, p-value: 0.26) และค่า FIB-4 &gt;1.45 ทั้งในเพศหญิงและชาย ที่ค่า mean difference: 3.09 (95%CI: 0.88-5.30, p-value: 0.93) และ 2.57 (95%CI: 0.74-4.40, p-value: 0.93) ตามลำดับการศึกษาประชากรทั้งหมดพบแฮพโพลไทป์ 6 ชนิด โดยมีแฮพโพลไทป์GAT พบความถี่สูงถึง 0.44 และพบแฮพโพลไทป์ชนิดใหม่ที่ยังไม่เคยมีการรายงานคือ แฮพโพลไทป์ GGC และ แฮพโพลไทป์ GGT นอกจากนั้นยังพบว่า แฮพโพลไทป์GGT สัมพันธ์กับค่าระดับสูงของ APRI (p-value &lt;0.0001) และค่าระดับสูงของ FIB-4 score (p-value &lt;0.019) อย่างมีนัยสำคัญทางสถิติ ซึ่งมีความสอดคล้อง และชัดเจนกว่าการศึกษาแยกแต่ละสนิปส์ แสดงให้เห็นว่าแฮพโพลไทป์จึงอาจมีความเหมาะสมที่ นำไปสู่การพัฒนาข้อมูลตัวชี้วัดทางพันธุกรรม เพื่อทำนายความเสี่ยงและแนวโน้มที่จะเกิดความรุนแรงของภาวะแทรกซ้อนตับในผู้ติดเชื้อเอชไอวี ซึ่งจะเป็นประโยชน์ต่อแนวทางการดูแลรักษาผู้ติดเชื้อเอชไอวีต่อไป
DOI: 10.14457/tu.the.2023.892
title: ความเสียหายของดีเอนเอจากออกซิเดชั่นในผู้เข้ารับการบำบัดการติดสารแอมเฟตามีน

description: สารอนุมูลอิสระ (Reactive Oxygen Species; ROS) ส่งผลเสียต่อร่างกายเป็นสาเหตุทำให้เกิดโรคเรื้อรังต่าง ๆ รวมถึงโรคมะเร็ง สาเหตุของการเกิด ROS ในร่างกายที่สำคัญสาเหตุหนึ่งคือการเสพยาเสพติด มีรายงานการศึกษาในผู้ที่เสพสารแอมเฟตามีน ทำให้เกิดการสร้าง ROS ปริมาณมากส่งผลทำให้เกิดความเสียหายของ DNA ด้วยปฏิกิริยา oxidation และมีรายงานว่า 8-hydroxy-2ʹdeoxy -guanosine (8-OHdG) เป็นตัวบ่งชี้ทางชีวภาพที่บอกถึงความเสียหายของ DNA จาก oxidative stress ที่สำคัญ ในปัจจุบันยังไม่มีการศึกษาข้อมูลความเสียหาย ของ DNA จากออกซิเดชั่นในผู้เสพสารแอมเฟตามีนในประเทศไทย ดังนั้นงานวิจัยนี้จึงมีวัตถุประสงค์เพื่อทดสอบหาปริมาณสาร 8-OHdG ในปัสสาวะของผู้บำบัดการติดสารแอมเฟตามีนก่อนและหลังการเข้ารับการบำบัด และเพื่อเปรียบเทียบระดับการทำลายของ DNA (DNA damage) ของผู้บำบัดการติดสารแอมเฟตามีนก่อนและหลังเข้ารับการบำบัด การศึกษานี้ใช้ปัสสาวะที่เหลือจากการตรวจวิเคราะห์ระดับแอมเฟตามีน ในปัสสาวะของผู้เข้ารับการบำบัด จากคลินิกก้าวใหม่ ลาดพร้าว กรุงเทพมหานคร จำนวน 104 คน (เพศชาย 95.0%) โดยคัดเลือกจากผู้ที่มีระดับแอมเฟตามีนในปัสสาวะมากกว่า 1,000 ng/ml และนำมาตรวจวัดระดับ 8-OHdG ในปัสสาวะเปรียบเทียบระหว่างก่อนและหลังเข้ารับการบำบัดการติดสารแอมเฟตามีน ด้วยเครื่อง HPLC ที่ใช้ UV Detector ผลการวิจัยพบว่าก่อนเข้ารับการบำบัดสารแอมเฟตามีน มีปริมาณ 8-OHdG เฉลี่ยเท่ากับ 3.10± 2.2 ng/ml และหลังการบำบัดมีปริมาณ 8-OHdG เท่ากับ 1.57± 1.8 ng/ml เมื่อเปรียบเทียบข้อมูลพบว่าปริมาณ 8-OHdG ในปัสสาวะของผู้เข้ารับการบำบัดลดลงอย่างมีนัยสำคัญทางสถิติ (p &lt;0.001) และพบว่าความสัมพันธ์ระหว่างปริมาณแอมเฟตามีน ในปัสสาวะกับปริมาณ 8-OHdG มีความสัมพันธ์กันในระดับปานกลาง (ค่า R2= 0.543) จากการประเมินประสิทธิภาพการใช้ระดับ 8-OHdG ในกลุ่มผู้เข้ารับการบำบัดการติดสารแอมเฟตามีน พบว่า Area Under Curve (AUC) มีค่าเท่ากับ 0.88 ที่ค่า cutoff ของ 8-OHdG เท่ากับ 1.90 ng/ml ที่ความไว 86.0% และความจำเพาะ 67.0% สรุปผลการวิจัยนี้แสดงให้เห็นว่าการบำบัดการติดสารแอมเฟตามีน ทำให้ปริมาณ 8-OHdG ในปัสสาวะลดลงซึ่งบ่งบอกถึงการทำลายของ DNA ลดลง ดังนั้นปริมาณสาร 8-OHdG ในปัสสาวะสามารถนำมาใช้เป็นสารบ่งชี้ในการติดตามความเสียหายต่อสารพันธุกรรมของผู้เข้ารับการบำบัด อีกทั้งยังสามารถนำข้อมูลไปประเมินการบริหารยาระหว่างการเข้ารับการบำบัดได้อีกด้วย
DOI: 10.14457/tu.the.2023.893
title: การวิเคราะห์โปรติโอมิกส์ของโรคตับแทรกซ้อนในผู้ติดเชื้อไวรัสเอชไอวีที่ได้รับยาต้านไวรัส

description: การเกิดภาวะแทรกซ้อนที่ตับเป็นปัญหาสำคัญของผู้ติดเชื้อเอชไอวีที่อยู่ในระบบรับยาต้านไวรัส การศึกษาที่ผ่านมาสนับสนุนความสำคัญของโรคตับในผู้ติดเชื้อเอชไอวี โดยพบการทำลายตับ ภาวะพังผืดตับ และโรคตับแข็ง ในผู้ติดเชื้อไวรัสเอชไอวีที่ได้รับยาต้านไวรัส ทั้งในกลุ่มที่ติดเชื้อเอชไอวีแบบเดี่ยว และกลุ่มที่ติดเชื้อร่วมกับไวรัสตับอักเสบบีและไวรัสตับอักเสบซี ในปัจจุบันข้อมูลพยาธิสภาพระดับโมเลกุลในการติดเชื้อเอชไอวีที่ดำเนินเข้าสู่โรคตับเรื้อรังนั้นยังไม่ชัดเจน การวิจัยครั้งนี้จึงมีวัตถุประสงค์เพื่อศึกษาโปรตีนรวมที่แสดงออกจำเพาะกับภาวะพังผืดตับและการติดเชื้อร่วมกับไวรัสตับอักเสบบีและซี โดยวิธี liquid chromatography-tandem mass spectrometry (LC-MS/MS) ร่วมกับวิธีสารสนเทศ ในกลุ่มผู้ติดเชื้อไวรัสเอชไอวีไทยจำนวน 186 ราย เปรียบเทียบกับตัวอย่างพลาสมาควบคุม จำนวน 50 ราย ในการศึกษาครั้งนี้ ได้แบ่งกลุ่มตัวอย่างจากประวัติการติดเชื้อไวรัสทั้งสามชนิดและการมีภาวะพังผืดที่ตับอย่างมีนัยสําคัญ ที่ประเมินจากค่า fibrosis-4 score และค่า aspartate aminotransferase to platelet ratio index นำตัวอย่างไปวิเคราะห์ชนิดและหน้าที่โปรตีนด้วยวิธี LC-MS/MS ร่วมกับวิธีสารสนเทศ ข้อมูลโปรตีนที่ได้จากวิธี LC-MS/MS นำเข้าการวิเคราะห์เบื้องต้นด้วยสารสนเทศหลายวิธี ได้แก่ partial least square discrimination (PLS-DA), Heat map และ Venn diagram โดยได้ผลการวิเคราะห์ในแนวทางเดียวกันว่า มีชุดโปรตีนรวมที่แสดงออกแตกต่างกันในระหว่างกลุ่มผู้ติดเชื้อเอชไอวีแบบเดี่ยว กลุ่มผู้ติดเชื้อร่วมไวรัสตับอักเสบบี กลุ่มผู้ติดเชื้อร่วมไวรัสตับอักเสบซี ทั้งที่มีและไม่มีภาวะพังผืดตับ และกลุ่มควบคุม จากนั้นนำชุดโปรตีนที่สนใจเข้าสร้างโมเดลเครือข่ายโปรตีนในฐานข้อมูล STITCH 5.0 และพบว่ามีโปรตีนสำคัญที่อาจมีความเกี่ยวข้องกับการติดเชื้อร่วมกับไวรัสตับอักเสบบีและซีในกลุ่มผู้ติดเชื้อเอชไอวี จำนวน 2 ชนิด คือโปรตีน Nuclear cap-binding protein subunit 1 (NCBP1) และโปรตีน BRCA1-A complex subunit RAP80 (UIMC1) ที่พบในโมเดลเครือข่ายของวิถีสัญญาน Breast cancer 1 (BRCA1) และพบชุดโปรตีนรวมที่อาจมีความสัมพันธ์กับภาวะพังผืดตับในกลุ่มผู้ติดเชื้อเอชไอวี จำนวน 7 ชนิด ได้แก่ โปรตีน Fibrinogen beta chain (FGB) โปรตีน Fibronectin 1 (FN1) โปรตีน Integrin, beta 1 (ITGB1) โปรตีน Serpin peptidase inhibitor (SERPING1) โปรตีน 5'-3' Exoribonuclease 1 (XRN1) โปรตีน Smg-1 homolog (SMG1) และ โปรตีน Ras homolog enriched in brain (RHEB) ที่มีผลการสร้างโมเดลเครือข่ายแสดงความสัมพันธ์กับกระบวนการสร้างโปรตีน Fibrinogen beta chain และวิถีสัญญาน mTOR mechanistic target of rapamycin (mTOR) การศึกษาครั้งนี้บ่งชี้ถึงชุดโปรตีนที่อาจเกี่ยวข้องกับพยาธิสภาพระดับโมเลกุลของการติดเชื้อร่วมกับไวรัสตับอักเสบบีและซี และภาวะพังผืดตับในกลุ่มผู้ติดเชื้อเอชไอวี ที่จะช่วยส่งเสริมความรู้ความเข้าใจเกี่ยวกับการดำเนินโรคโรคตับเรื้อรังในการติดเชื้อเอชไอวี และสนับสนุนการพัฒนาสารบ่งชี้ชีวภาพที่จำเพาะต่อโรคตับเรื้อรังในกลุ่มผู้ติดเชื้อเอชไอวีที่ได้รับยาต้านไวรัสต่อไป
DOI: 10.14457/tu.the.2023.894
title: การกำหนดค่าอ้างอิงของครีเอตินีนในซีรั่มที่เหมาะสมต่ออายุและเพศสำหรับประชากรเด็กไทย

description: ค่าอ้างอิงของ Creatinine ในซีรั่มเด็กที่เหมาะสมกับช่วงอายุและเพศ ถือเป็นสิ่งที่สำคัญที่จะช่วยให้การประเมินประสิทธิภาพการทำงานของไตมีความแม่นยำมากยิ่งขึ้น แต่การใช้ค่าอ้างอิงในเด็กมักพบการใช้ที่ไม่เหมาะสมบ่อยครั้ง เช่น มีการนำค่าอ้างอิงของผู้ใหญ่มาใช้ในเด็ก หรือการนำค่าอ้างอิงจากกลุ่มเชื้อชาติอื่นมาใช้ในเด็กไทย การศึกษานี้จึงมีวัตถุประสงค์เพื่อกำหนดค่าอ้างอิงของ Creatinine ในซีรั่ม ที่มีความเหมาะสมกับเพศและช่วงวัยในประชากรเด็กไทย โดยใช้ข้อมูลผลการตรวจ Creatinine ในซีรั่มของผู้มารับบริการช่วงอายุแรกเกิด – 18 ปี รวบรวมด้วยระบบ Laboratory Information System (LIS) จากสถาบันสุขภาพเด็กแห่งชาติมหาราชินี ช่วง 1 มกราคม 2560 – 31 ธันวาคม 2564 กำหนดค่าอ้างอิงด้วยวิธี Bhattacharya method ได้แบ่งกลุ่มการศึกษาตามช่วงอายุและเพศที่เหมาะสม ค่าอ้างอิงที่ได้กำหนดขึ้นจะถูกประเมินความเหมาะสมโดยเปรียบเทียบกับการศึกษาอื่น 3 แห่งดังนี้ การศึกษาของ Schlebusch H., Pottel H., and Chuang GT จากข้อมูลที่ผ่านการคัดเลือกเพื่อใช้กำหนดค่าอ้างอิงรวม 27,642 ข้อมูล เป็นชาย 15,396 ข้อมูลและหญิง 12,246 ข้อมูล พบว่าค่าอ้างอิงที่กำหนดขึ้นมีค่าแตกต่างกันในแต่ละกลุ่มอายุและเพศ โดยมีค่าค่อยๆสูงขึ้นในช่วงอายุ 2 เดือน ถึง 18 ปี นอกจากนั้นยังพบว่าประชากรเด็กไทยมีช่วงอ้างอิงที่แตกต่างจากเชื้อชาติอื่น การศึกษานี้ได้ชี้ให้เห็นถึงความสำคัญของอายุและเพศซึ่งเป็นปัจจัยให้ค่าอ้างอิง Creatinine มีความแตกต่าง ซึ่งส่งผลต่อความแม่นยำในการประเมินการทำงานของไตในกลุ่มประชากรเด็ก รวมทั้งความแตกต่างของค่าอ้างอิงที่พบในกลุ่มเด็กไทยเมื่อเทียบกับกลุ่มประชากรอื่น แสดงให้เห็นว่าเชื้อชาติเป็นปัจจัยที่มีความสำคัญต่อค่าปกติหรือค่าอ้างอิงของ Creatinine ในซีรั่ม แต่การศึกษานี้มีข้อจำกัดในการแยกข้อมูลจากทารกคลอดก่อนกำหนดหรือครบกำหนดให้ออกจากกันได้ โดยสรุปการศึกษาในครั้งนี้ได้แสดงค่าอ้างอิงของ Creatinine ในซีรั่มที่ศึกษาจากกลุ่มประชากรของเด็กไทย ซึ่งถือเป็นเครื่องมือที่สำคัญของห้องปฏิบัติการที่จะช่วยให้แพทย์ใช้ในการเฝ้าระวัง วินิจฉัย ติดตามการรักษา เพื่อประเมินการทำงานของไตได้อย่างมีประสิทธิภาพและแม่นยำ ซึ่งจะนำไปสู่การรักษาที่ถูกต้องและรวดเร็ว การศึกษาวิจัยครั้งนี้ถือเป็นจุดเริ่มต้นที่ชี้ให้เห็นถึงความสำคัญของการใช้ค่าอ้างอิงของ Creatinine ที่เหมาะสมกับช่วงอายุ เพศ และเชื้อชาติ เพื่อเฝ้าระวังและวินิจฉัยโรคไตในเด็กของประเทศไทย และยังเป็นแนวทางเพื่อใช้ศึกษาเพิ่มเติมในโอกาสต่อไป
DOI: 10.14457/tu.the.2023.895
title: การวิเคราะห์ยีนของอัลลีล KEL*03 และ KEL*04 ในผู้บริจาคเลือดคนไทย

description: หมู่เลือดระบบ Kell (KEL) เป็นหมู่เลือดที่มีความสำคัญทางคลินิก โดยเฉพาะผู้ป่วยที่มีแอนติบอดีจำเพาะต่อแอนติเจนในระบบ Kell เช่น K/k (KEL1/KEL2), Kpa/Kpb (KEL3/KEL4), และ Jsa/Jsb (KEL6/KEL7) ซึ่งปัจจุบันยังไม่มีข้อมูลความถี่ของอัลลีล KEL*03 และ KEL*04 ในกลุ่มประชากรไทย วัตถุประสงค์ของการศึกษานี้เพื่อวิเคราะห์ยีนของอัลลีล KEL*03 และ KEL*04 ในผู้บริจาคคนไทยโดยใช้วิธี polymerase chain reaction-sequence-specific primer (PCR-SSP) ที่พัฒนาขึ้น และเปรียบเทียบความถี่ของอัลลีลกับกลุ่มประชากรอื่นที่เคยมีรายงานไว้ การศึกษานี้ใช้ตัวอย่างเลือดผู้บริจาคคนไทยภาคกลาง จำนวน 805 ราย ตรวจแอนติเจน Kpa และ Kpb โดยใช้วิธี column agglutination test (CAT) และยืนยันผลโดยการศึกษาลำดับเบส (DNA sequencing) จากนั้นพัฒนาการตรวจอัลลีล KEL*03 และ KEL*04 ด้วยวิธี PCR-SSP พบว่า ผลการตรวจจีโนไทป์ด้วยวิธี PCR-SSP เพื่อทำนายเป็นฟีโนไทป์ให้ผลสอดคล้องตรงกับผลการตรวจด้วยวิธี CAT และ DNA sequencing สำหรับการตรวจหาอัลลีล KEL*03 และ KEL*04 พบว่า ผู้บริจาคเลือดคนไทยทั้งหมด 805 ราย พบจีโนไทป์ homozygous KEL*04/KEL*04 ทุกราย นอกจากนี้เมื่อนำมาคำนวณความถี่อัลลีล พบว่า ความถี่อัลลีล KEL*03 และ KEL*04 คือ 0.000 และ 1.000 เมื่อเปรียบเทียบความถี่ของอัลลีล KEL*03 และ KEL*04 ในผู้บริจาคเลือดคนไทยพบว่ามีความแตกต่างกับกลุ่มประชากร South Asian, Japanese, American Native, Alaska Native/Aleut, South African, Brazilian, Swiss, และ German ในขณะที่มีความคล้ายคลึงกันกับกลุ่มประชากร Filipino, Southeast Asian, Chinese, Korean, และ Hawaiian/Pacific Islander อย่างมีนัยสำคัญทางสถิติ (p &lt; 0.05) โดยสรุป การศึกษานี้เป็นครั้งแรกที่รายงานความถี่ของอัลลีล KEL*03 และ KEL*04 ด้วยวิธี PCR-SSP เพื่อทำนายเป็นความถี่ของแอนติเจน Kpa และ Kpb และพบว่า ความถี่ของอัลลีล KEL*04 เท่ากับ 1.000 การศึกษานี้ช่วยยืนยันความถี่ของอัลลีล KEL เพิ่มเติม ซึ่งเป็นประโยชน์ในการประเมินความเสี่ยงในการเกิด alloimmunization ในกลุ่มประชากรไทยต่อไป
DOI: 10.14457/tu.the.2023.896
title: การศึกษาปัจจัยทางชีวภาพและความแตกต่างของพันธุกรรมของไวรัส SARS-CoV-2 ที่สัมพันธ์กับการเกิดภาวะลองโควิด

description: ภาวะลองโควิดพบได้ภายหลังจากการป่วยด้วยโรคโควิด 19 และเป็นภาระทางการแพทย์และสาธารณสุขที่สำคัญในระดับโลก แม้ว่าประเทศไทยได้เผชิญกับโรคระบาดโควิด 19 จากสามสายพันธุ์หลัก ได้แก่ อัลฟ่า เดลต้า และโอมิครอน แต่ข้อมูลรายงานเกี่ยวกับความชุก ปัจจัยเสี่ยง และกลไกการเกิดภาวะลองโควิดยังไม่เป็นที่ทราบแน่ชัด ดังนั้นการวิจัยนี้จึงทำการศึกษาย้อนหลังภาคตัดขวางเพื่อศึกษาการเกิดภาวะลองโควิดในช่วงระยะเวลาการแพร่ระบาดของเชื้อไวรัส SARS-CoV-2 สายพันธุ์เดลต้าและสายพันธุ์โอมิครอนจากตัวอย่างประชากรไทย เพื่อเปรียบเทียบค่าความชุก ลักษณะอาการ และวิเคราะห์สถิติถดถอยโลจิสติคทวิหาปัจจัยทางชีวภาพที่เกี่ยวข้องกับภาวะลองโควิด โดยคัดเลือกอาสาสมัครที่เคยมีประวัติผลตรวจยืนยันโรคโควิด 19 ด้วยวิธี real-time PCR จากโรงพยาบาลมหาราชนครราชสีมาระหว่างเดือนมิถุนายน 2564 ถึงเดือนสิงหาคม 2565 และหายป่วยเป็นเวลาอย่างน้อย 3 เดือนก่อนเข้าร่วมโครงการวิจัย ซึ่งข้อมูลประชากรพื้นฐาน ประวัติการเจ็บป่วย การรักษา การได้รับวัคซีน และอาการที่เกี่ยวข้องกับภาวะลองโควิดได้ถูกสัมภาษณ์ทางโทรศัพท์และบันทึกลงในแบบสอบถาม ผลวิจัยพบว่าความชุกของภาวะลองโควิดในช่วงสายพันธุ์โอมิครอนสูงกว่าช่วงเดลต้า (ร้อยละ 74.5 และ ร้อยละ 66.0 ตามลำดับ) สายพันธุ์ของการแพร่ระบาด อายุ การรักษาด้วยยาตามอาการ และสถานะการฉีดวัคซีนเป็นปัจจัยทางชีวภาพที่เกี่ยวข้องกับภาวะลองโควิด (p&lt;0.05) นอกจากนี้ผู้วิจัยได้วิเคราะห์เปรียบเทียบความถี่และบทบาทของตำแหน่งการกลายพันธุ์บริเวณโปรตีนหนาม (spike) ของไวรัสสองสายพันธุ์ที่แยกได้จากผู้ป่วยในประเทศไทยในช่วงเวลาเวลาเดียวกันจากฐานข้อมูล GIDSAID โดยพบว่าความถี่ของการกลายพันธุ์ในสายพันธุ์โอมิครอน พบมากในส่วน receptor-binding domain (RBD) และ receptor-binding motif (RBM) และมากกว่าสายพันธุ์เดลต้าอย่างน้อยสองเท่า ซึ่งมีบทบาทเพิ่มความสามารถในการติดเชื้อและแพร่กระจายของไวรัสและความต้านทานต่อการตอบสนองของระบบภูมิคุ้มกันของผู้ติดเชื้อ ดังนั้นการวิจัยนี้ได้นำเสนอปัจจัยทางชีวภาพจากผู้ติดเชื้อและความเป็นไปได้ของบทบาทการกลายพันธุ์ของไวรัสที่สนับสนุนการอธิบายการเกิดภาวะลองโควิด ซึ่งช่วยส่งเสริมการสร้างยุทธศาสตร์ในการป้องกันการเกิดภาวะลองโควิดและการจัดการดูแลสุขภาพสำหรับผู้ป่วยโรคโควิด 19 หลังฟื้นตัว
DOI: 10.15468/dl.6dpvu5
title: Occurrence Download

description: A dataset containing 2786222 species occurrences available in GBIF matching the query:
{
 "and" : [
 "Country is China",
 "DatasetKey is EOD – eBird Observation Dataset",
 "OccurrenceStatus is Present",
 "Year 2009-2024"
 ]
}

 The dataset includes 2786222 records from 1 constituent datasets; see https://api.gbif.org/v1/occurrence/download/0024134-240906103802322/datasets/export for details.
 
Data from some individual datasets included in this download may be licensed under less restrictive terms.
DOI: 10.26188/27073072
title: Data from <i>mecp2</i> auditory habituation

description: Data from <i>mecp2</i> auditory habituation
DOI: 10.26188/27073072.v1
title: Data from <i>mecp2</i> auditory habituation

description: Data from <i>mecp2</i> auditory habituation
DOI: 10.15468/dl.h42st2
title: Occurrence Download

description: A dataset containing 158 species occurrences available in GBIF matching the query:
{
 "TaxonKey" : [
 "is Culex pipiens pallens Coquillett, 1898"
 ]
}

 The dataset includes 158 records from 12 constituent datasets; see https://api.gbif.org/v1/occurrence/download/0024138-240906103802322/datasets/export for details.
 
Data from some individual datasets included in this download may be licensed under less restrictive terms.
DOI: 10.5519/qd.9rfx26n7
title: Query on the Natural History Museum Data Portal (data.nhm.ac.uk) (9 records)